stanford-oval/wikipedia huggingface dataset:
Alppihiihdon maailmancup 2021–2022
Saavutuksia > Uran ensimmäinen maailmancupin voitto > Voittojen määrä kauden aikana (suluissa kaikki voitot) > Naiset

Petra Vlhová - 6 (26)
Sofia Goggia - 6 (17)
Mikaela Shiffrin - 5 (74)
Federica Brignone - 3 (19)
Sara Hector - 3 (4)
Lara Gut-Behrami - 2 (34)
Tessa Worley - 2 (16)
Corinne Suter - 1 (4)
Cornelia Hütter - 1 (3)
Ester Ledecká - 1 (3)
Katharina Liensberger - 1 (3)
Elena Curtoni - 1 (2)
Andreja Slokar - 2 (2)
Priska Nufer - 1 (1)
Romane Miradoli - 1 (1)
Uransa kauden aikana päättäneet laskijat

Seuraavat laskijat ilmoittivat uransa päätöksestä kauden aikana:
Miehet
Carlo Janka
Kjetil Jansrud
Nils Mani
Manfred Mölgg
Naiset
Charlotte Chable
Magdalena Fjällström
Francesca Marsaglia
Stephanie Resch
Kristina Riis-Johannessen
Anna-Maria Jurvelin

Anna-Maria Jurvelin (s. 1971 Oulu) on suomalainen sopraano ja oopperalaulaja.
Jurvelin valmistui Oulun konservatoriosta  Suomen evankelis-luterilaisen kirkon alimman asteen kanttoriksi 1993 ja jatkoi kirkkomusiikkiopintojaan Sibelius-Akatemiassa. Esittävän säveltaiteen osastolle hän siirtyi 1994 isänsä, tenori Esko Jurvelinin oppilaaksi. Vuonna 2001 hän suoritti Sibelius-Akatemian laulun diplomitutkinnon ja valmistui musiikin maisteriksi. Ensikonsertti Sibelius-Akatemiassa oli 2003.
Jurvelin sijoittui toiseksi vuoden 1995 Timo Mustakallio -laulukilpailussa ja 1996 toiseksi Lappeenrannan kansallisissa laulukilpailuissa.
Vuonna 1997 Jurvelin esiintyi Mozartin oopperoiden solistitehtävissä Savonlinnan oopperajuhlilla sekä Suomen Kansallisoopperassa. Vuosina 1998–99 hän opiskeli Zürichin oopperan studiossa Sveitsissä, ja oli kiinnitettynä Pforzheimin kaupunginteatteriin 1999–2000. Sittemmin hän on laulanut mm. Ruotsissa Dalhallan oopperajuhlilla, Vaasan Oopperassa ja Oulun Oopperassa.
Afon Dyfi

Afon Dyfi
Afon Dyfi (engl. River Dovey) on joki läntisessä Keski-Walesissa. Se saa alkunsa Gwyneddin kreivikunnassa sijaitsevasta Creiglyn Dyfin järvestä, joka on noin 580 metriä merenpinnan yläpuolella. Joki laskee mereen Aberdyfin kylän kohdalla.
Joki on tunnettu sen lohistaan ja taimenistaan.
Aiheesta muualla

Kuvia tai muita tiedostoja aiheesta Afon Dyfi Wikimedia Commonsissa
Ahvenlammit (Oulu)

| Ahvenlammit (Oulu) |
| --- | --- |
 Eteläisemmän järven itärantaa.
Valtiot:  Suomi 
Paikkakunta:  Vepsä, Oulu
Koordinaatit:  64°53′14″N, 26°30′25″E
Vesistöalue ja valuma-alueen tietoja
Laskujoki:  Ahvenoja
Mittaustietoja
Pinnankorkeus:  93,5 m (eteläisempi),93,2 (pohjoisempi)
 fiAhvenlammit 
Pohjoisemman järven länsirantaa.
Ahvenlammit on yhteinen nimi kahdelle pienelle vierekkäiselle, vajaan kolmensadan metrin päässä toisistaan sijaitsevalle järvelle Oulun Vepsällä. Eteläisemmän järven korkeus meren pinnasta on 93,5 metriä ja pohjoisemman 93,2 metriä. Järville on yhteinen tieyhteys Ahvenselälle menevää metsäautotietä, joka on Kivijärven tien sivuhaara ja joka päättyy pohjoisemman järven lähelle. Järvien välillä on ojia ja ne laskevat pohjoisemmasta lähtevää Ahvenojaa myöten Sanginjokeen eli ne kuuluvat Oulujoen vesistöön. Molempien rannalla on eräkämppä.
Aleksei Tsydenov

Aleksei Tsydenov
Aleksei Sambujevitš Tsydenov (ven. Алексе́й Самбу́евич Цыде́нов; s. 16. maaliskuuta 1976 Petrovsk-Zabaikalski) on venäläinen Yhtenäinen Venäjä -puolueen poliitikko.
Tsydenov opiskeli Kaukoidän liikenteen valtionyliopistossa ja Venäjän presidentillisessä kansantaloudessa ja julkishallinnon akatemiassa. Hän työskenteli rautatieliikenteen hallinnollisissa tehtävissä ja Venäjän liikenneministeriössä. Vuosina 2012–2017 Tsydenov oli Venäjän ja Mongolian kaupallis-taloudellisen, tieteellisen ja teknisen yhteistyön yhteiskomission työryhmän Venäjän-puheenjohtaja. Vuonna 2017 hänet valittiin Burjatian johtajaksi.
Tsydenov sai Mongolian Pohjantähden ritarikunnan arvon tammikuussa 2018. 24. helmikuuta 2023 hänet asetettiin Yhdysvaltain pakotteiden kohteeksi.
Alankomaiden Ateenan-instituutti

| Alankomaiden Ateenan-instituutti> Nederlands Instituut in Athene |
| --- | --- |
Sijainti:  Makrí 11, Makrygiánni, Ateena, Kreikka
Koordinaatit:  37°58′08″N, 23°43′50″E
Tyyppi:  arkeologinen instituutti
Perustettu:  1984
Verkkosivut
Alankomaiden Ateenan-instituutti (holl. Nederlands Instituut in Athene, NIA, kreik. Ολλανδικό Ινστιτούτο Αθηνών, Ollandikó Institoúto Athinón) on alankomaalainen arkeologinen instituutti, joka toimii Ateenassa, Kreikassa. Se on yksi Kreikassa toimivista ulkomaisista arkeologisista instituuteista, joilla on lupa suorittaa maassa arkeologisia kaivauksia.
Instituutti on perustettu vuonna 1984. Se toimii Ateenan keskustassa Makrygiánnin kaupunginosassa sijaitsevassa uusklassisessa rakennuksessa, samassa osoitteessa Belgische School te Athenen kanssa. Instituutti julkaisee vuodesta 1993 tiedejulkaisua Pharos. Journal of the Netherlands Institute at Athens.
Tutkimusprojekteja ja kaivauksia

Aitolia
Nikopolis, Epeiros
Tanagra, Boiotia
Zákynthos, Jooniansaaret
Aiheesta muualla

Nederlands Instituut in Athene. (hollanniksi) (kreikaksi)
Altain tasavalta

Altain tasavalta (altaiksi: Алтай Республика; ven. Респу́блика Алта́й) sijaitsee Altain vuoristossa Keski-Aasian ja Siperian rajalla. Se kuuluu suvereenina tasavaltana Venäjän federaatioon. Sen rajanaapureina ovat pohjoisessa Kemerovon alue, idässä Hakassia, Tuva ja Mongolia, etelässä Kiina (Sinkiang), lounaassa Kazakstan ja luoteessa Altain aluepiiri.
Historia

Alue liitettiin osaksi Venäjää 1800-luvun puolivälissä, jolloin alueen asukkaiden enemmistö oli paimentolaisia. Oiraattien autonominen alue perustettiin 1. kesäkuuta 1922 ja sen nimi muutettiin Vuoristo-Altain autonomiseksi alueeksi 7. tammikuuta 1948. Kollektivisoinnin myötä altailaiset pakotettiin asettumaan paikoilleen ja alueelle ryhdyttiin tuomaan venäläistä väestöä. Neuvostoliiton hajoamisprosessin alettua Vuoristo-Altain autonominen alue julistautui Vuoristo-Altain neuvostotasavallaksi 3. heinäkuuta 1991 ja toukokuussa 1992 se muutti nimensä Altain tasavallaksi. Altain tasavallan perustuslaki hyväksyttiin 7. heinäkuuta 1997.
Maantiede

Altain tasavalta sijaitsee Aasian keskiosassa, alueella, jossa toisiinsa rajoittuvat Keski-Aasian aroalue, Mongolian aavikkoalue ja Siperian havumetsävyöhyke, taiga. Näiden kolmen erilaisen kasvillisuusvyöhykkeen yhtymäkohdasta johtuu, että Altain tasavallan luonto on hyvin monimuotoinen. Metsät peittävät neljänneksen tasavallan pinta-alasta.
Maantiede > Pinnanmuodostus

Altain tasavallan maisemia hallitsevat Altaivuoriston vuoriharjanteet ja niiden väliset kapeat ja syvät jokilaaksot. Tasavallan korkein kohta on Beluha (4 506 m).
Maantiede > Vesistöt

Altain tasavallan alueella on yli 20 000 jokea, puroa yms, joiden yhteenlaskettu pituus on yli 60 000 kilometriä. Suurimmat joet ovat Katun ja Bija, jotka ovat Objoen lähdehaaroja.
Järviä tasavallan alueella on yli 7 000, ja niiden yhteenlaskettu pinta-ala on yli 700 km². Suurin järvi on Altyn-Köl, joka on noin 80 kilometriä pitkä ja viisi kilometriä leveä, ja sen pinta-ala on 233 km². Järven suurin syvyys on 325 metriä. Vuoristojärvet sisältävät valtavan ja korkealaatuisen puhtaanveden varaston.
Maantiede > Ilmasto

Altain tasavallassa vallitsee mannerilmasto lyhyine ja kuumine kesineen sekä pitkine ja kylmine talvineen.
Ilmasto on yleisesti ottaen ankarampi tasavallan kaakkoisosassa Ulaganskin ja Koš-Agatšskin piireissä kuin tasavallan pohjois- ja koillisosissa. Vuoden keskilämpötila vaihtelee tasavallan eri osissa +1 °C ja –6,7 °C välillä. Vastaavasti tammikuun keskilämpötila vaihtelee –9,2 °C ja –31 °C välillä ja heinäkuun +11 °C ja +19 °C välillä. Vuotuinen sademäärä vaihtelee tasavallan eri osissa 100 ja 1 000 mm välillä.
Talous

Altai on edelleen maatalousvaltainen tasavalta, laaksoissa kasvatetaan viljaa ja vuorilla harjoitetaan karjanhoitoa. Teollisuutta edustavat elintarvike-, metsä-, rakennusaine- ja tekstiiliteollisuus. Myös kaivosteollisuus on tärkeä elinkeino. Altain tasavallan kaivoksista saadaan kultaa, hopeaa, elohopeaa, mangaania ja jalokiviä.
Väestö

Altain tasavallan asukasluku on 206 168 (2010). Väestöstä on miehiä 47,5 % ja naisia 52,5 %. Maan ainoa kaupunki on pääkaupunki Gorno-Altaisk (Vuoristo-Altai), jossa asuu 53 256 asukasta eli 30 % koko maan väestöstä. Väestö jakaantuu etnisiin ryhmiin seuraavanlaisesti: altailaiset 30,6 %, venäläiset 57,0 %, kazakit 5,97 %, telengitit 1,18 %, tubalarit 0,8 %, ukrainalaiset 0,7% ja muut 3,7 %.
Vuonna 1989 tasavallan väestö jakaantui seuraavanlaisesti: altailaiset 31 %, venäläiset 60,4 %, kazakit 5,6 % ja muut 3 %.
Kulttuuri

Maassa toimii Vuoristo-Altain valtionyliopisto, 12 korkeakoulua ja 205 peruskoulua.
Hallinnollinen jako

Hallinnollisesti maa on jaettu pääkaupunkialueeseen ja 10 piiriin, jotka jakaantuvat edelleen 90 kylähallintoalueeseen.
| --- | --- |
 Gorno-Altaisk  Koš-Agatšin piiri  Maiman piiri  Ongudain piiri  Šebalinon piiri  Tšemalin piiri :  Tšojan piiri  Turotšakin piiri  Ulaganin piiri  Ust-Kanin piiri  Ust-Koksan piiri
Politiikka

Maan parlamentissa (El Kurultay) on 41 edustajaa, jotka valitaan neljäksi vuodeksi kerrallaan. Tasavallan perustuslaki hyväksyttiin 7. kesäkuuta 1997.
Altain tasavallan presidentti on Oleg Khorokhordin. Presidentti valitaan neljäksi vuodeksi kerrallaan.
Aiheesta muualla

Kuvia tai muita tiedostoja aiheesta Altain tasavalta Wikimedia Commonsissa
Vuorimaisemaa Altain tasavallasta
Angerfist

| Danny Masseling |
| --- | --- |

Henkilötiedot
Syntynyt: 20. kesäkuuta 1981 (ikä 43)
Muusikko
Taiteilijanimi:  Angerfist Menace II Society  Kid Morbid Bloodcage Denekamps Gespuis Floorcrushers Roland (Roland & Sherman)
Aktiivisena:  2001–
Tyylilajit:  hardcore, darkcore, hardcore techno,  gabber, rawstyle, terrorcore
Yhtyeet:  Menace II Society, The Supreme Team, The Masters Elite, Kid Morbid, Bloodcage, Denekamps Gespuis, Floorcrushers, Roland (Roland & Sherman)
Levy-yhtiöt:  Masters of Hardcore
Aiheesta muualla
angerfist.nl
  [ Muokkaa Wikidatassa ] [ ohje ]  
DJ Angerfist esiintymässä.
Danny Masseling (s. 20. kesäkuuta 1981 Almere, Hollanti), taiteilijanimeltään Angerfist, on hardcore-artisti, tuottaja ja DJ. Angerfist esiintyy aina jääkiekkoilijanmaski yllään.
Angerfist esiintyi Suomessa ensimmäisen kerran 8. maaliskuuta 2008 Mindcore Presents Angerfist -tapahtumassa Kulttuurikeskus Gloriassa. Täydellä live-kokoonpanollaan Angerfist esiintyi ensimmäisen kerran Suomessa 14. maaliskuuta 2009 Mindcore Presents Angerfist Live -tapahtumassa. Sen jälkeen hän esiintyi 7. elokuuta 2015 Weekend festivaaleilla Helsingin Kalasatamassa ja 5. elokuuta 2016 Weekend festivaaleilla Helsingin Kyläsaaressa.
Diskografia

DJ Outblast - Hey Motherfuckers (Angerfist Remix) (2001)
Kid Morbid - No Escape From My Wrath (Angerfist Remix) (2002)
Chronic Disorder (2002)
Fear Of Others (2002)
Son Of A Bitch (2002)
Fuck Off (2002)
Criminally Insane (2002)
Bonified Alkoholik Musik Making Muthafucka (2003)
Raise Your Fist (2004)
Alcoholic (2004)
Raise Your Fist (2004)
Take U Back (2005)
Life (2005)
The World Will Shiver (2005)
Stainless Steel (2006)
Towards Isolation (2006)
Pissin' Razorbladez (2006)
Sting Like A Scorpion (2006)
Mutilate (2008)
In a Million Years (2008)
Dirty Man (2014)
The Deadfaced Dimension (2014)
Raise & Revolt (2015)
Sock It  (2015)
Creed of Chaos  (2017)
Arco Architecture Company

Arco Architecture Company Oy on suomalainen arkkitehtitoimisto. Arco syntyi syyskuussa 2021, kun Aihio Arkkitehdit, Arkkitehdit Soini & Horto sekä Cederqvist & Jäntti Arkkitehdit yhdistyivät. [lähde? ]
Kolmen arkkitehtitoimiston yhdistyttyä yrityksessä oli 190 työntekijää, mikä teki Arcosta Suomen suurimman arkkitehtitoimiston.
Sillä on toimistot Helsingissä, Tampereella, Oulussa ja Turussa. [lähde? ]
Elokuussa 2022 Arco osti Schauman Arkkitehdit Oy:n ja lokakuussa 2022 Avario Oy:n.
Aiheesta muualla

Arco Architecture Company
Angers

| Angers |
| --- | --- |

 vaakuna
 Angers
 Koordinaatit: 47°28′25″N, 00°33′15″W 
Valtio:  Ranska
Hallintoalue:  Pays de la Loire
Departementti:  Maine-et-Loire
Arrondissementti:  Angers
Hallinto:  
 – Pormestari:  Jean-Marc Verchère (MoDem)
Pinta-ala:  
 – Kokonaispinta-ala:  42,7 km²
Korkeus:  12–64 m
Väkiluku (2021):  157 175
 – Väestötiheys:  3 681 as./km²
Postinumero:  49007 / 49000
 
 www.angers.fr 
Infobox OKVirheellinen NIMI-arvo: 
Angers ([ãʒɛ]) on kaupunki Länsi-Ranskassa Pays de la Loiren alueella. Angers'ssa oli 157 175 asukasta vuonna 2021, ja se on Maine-et-Loiren departementin pääkaupunki. Se on myös muinaisen Anjoun herttuakunnan entinen pääkaupunki. Kaupunki sijaitsee Maine-joen rannalla muutaman kilometrin päässä Loire-joesta. Nykyään kaupungissa toimii mm. Euroopan unionin erillisvirasto CPVO (Yhteisön kasvilajikevirasto).
Varhaisin merkki ihmisten suvun esiintymisestä alueella on 400 000 vuotta vanha kivityökalu. Nykyihmisen asutuksesta on neoliittiselta kaudelta löytynyt hyvin paljon jäänteitä. Roomalaiset valtasivat alueet gallialaiselta Andecavi-heimolta, joka on antanut nimensä sekä Anjoulle että Angers'lle. Roomalaiset antoivat kaupungille nimen Juliomagus.
Aiheesta muualla

Kuvia tai muita tiedostoja aiheesta Angers Wikimedia Commonsissa
Arconcey

| Arconcey |
| --- | --- |
 Neitsyt Marian taivaaseenastumisen kirkko
 vaakuna
 Arconcey
 Koordinaatit: 47°13′10″N, 4°27′21″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Beaune
Pinta-ala:  
 – Kokonaispinta-ala:  15,1 km²
Korkeus:  400 m
Väkiluku (2018):  223 
 – Väestötiheys:  14 as./km²
Kunnan numero:  21020
Infobox OKVirheellinen NIMI-arvo: 
Arconcey on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 46 kilometriä Beaunen kaupungista luoteeseen.
Kunnan keskustassa oleva Neitsyt Marian taivaaseenastumisen kirkkoa on uudistettu useasti. Kirkon vanhimmat osat ovat peräisin 1000- ja 1300-luvuilta. Kirkkoon lisättiin kappeli 1400-luvun lopulla, ja sitä muutettiin 1500-luvulla. Uusklassisen ilmeensä kirkko sai 1800-luvulla. Kirkon kellotornin kartio on tehty tuffista, ja sitä reunustavat neljä pyramidionia.
Aiheesta muualla

Kuvia tai muita tiedostoja aiheesta Arconcey Wikimedia Commonsissa
Alarik Böök

Böök vuonna 1877. Kuva: Daniel Nyblin.
Alexander Alarik Böök (23. heinäkuuta 1860 Padasjoki – 6. heinäkuuta 1936) oli suomalainen näyttelijä, piirustuksenopettaja ja taidemaalari.
Böökin vanhemmat olivat Padasjoella Alhon kartanon omistanut kuvernementin sihteeri, nimismies Thure Wilhelm Böök (1815–1871) ja Carolina Forssell (1825–1898). Hänen veljiänsä olivat näyttelijä Bruno Böök ja Hämeenlinnassa asunut opettaja, museomies ja kirjailija Albert Theodor Böök.
Böök opiskeli Suomen Taideyhdistyksen piirustuskoulussa vuodesta 1877 ja lisäksi piirustuksenopettajatutkintoa varten Pariisissa Léon Bonnatin johdolla. Hän osallistui Suomen Taiteilijain näyttelyihin vuosien 1892 ja 1907 välillä. Böök toimi näyttelijänä 1884–1903. Böökin maalauksissa oli vaikutteita impressionismista erityisesti sen jälkeen kun hän teki vuonna 1889 stipendiaattimatkan Pariisiin.
Teoksia

Kesämaisema Karlbergista : öljymaalaus. 1895
Kaskenpolttoa : öljymaalaus. 1896
Palkinnot

III palkinto dukaattikilpailussa 1884
Aiheesta muualla

Suomalaisen kuvataiteen bibliografia : Alarik Böök
Arokurppelo

| Arokurppelo |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Kahlaajat Charadrii
Heimo::  Kurpat Scolopacidae
Suku::  Kurppelot Limnodromus
Laji::  semipalmatus
Kaksiosainen nimi
 Limnodromus semipalmatus  (Blyth, 1848) 
Katso myös
   Arokurppelo Wikispeciesissä   Arokurppelo Commonsissa 
Infobox OKNimi-testi OKIUCN-testi OK: 
Arokurppelo (Limnodromus semipalmatus) on aasialainen kahlaaja. Sen hajanainen elinympäristö käsittää Siperian länsi- ja itäosia, Mongolian ja Kiinan Heilongjiangin. Se talvehtii Etelä- ja Kaakkois-Aasiassa sekä Pohjois-Australiassa. Lajin holotyypin kuvaili Edward Blyth Kalkuttasta 1848.
Anna-Maria Helsing

Anna-Maria Helsing (s. 17. lokakuuta 1971 Södertälje, Ruotsi) on suomenruotsalainen kapellimestari. Hän on kotoisin Uudenkaarlepyyn Munsalasta. Helsing toimi Oulu Sinfonian taiteellisena johtajana  2010–2013. Hän on johtanut lähes kaikkia suuria suomalaisia orkestereita. Helsing on ensimmäinen suuren ammattisinfoniaorkesterin johdettavakseen saanut nainen Suomessa.
Helsing aloitti musiikkiopinnot Pietarsaaren konservatoriossa ja suoritti siellä 1992 viulunsoitonopettajan tutkinnon ja 1996 täydennystutkinnon. Hän suoritti diplomitutkinnon Puolassa Bydgoszczin musiikkiakatemiassa keväällä 2000 kunniamaininnalla. Syksystä 2004 hän opiskeli Sibelius-Akatemian kapellimestariluokalla ja suoritti syyskuussa 2007 Oulu Sinfonian vierailevana kapellimestarina orkesterijohdon A-tutkinnon erinomaisin arvosanoin. Hän on osallistunut kansainvälisiin viulukilpailuihin, ja 1999 hän voitti ensimmäisen palkinnon 1900-luvun musiikin kilpailussa nuorille muusikoille Varsovassa. Hän toimii viulunsoitonopettajana Svenska Yrkeshögskolassa (nykyisin Yrkeshögskolan Novia).
Helsing on nimitetty BBC Concert Orchestran ylikapellimestariksi kolmivuotiskaudeksi lokakuusta 2023 alkaen. Hän on toiminut orkesterin päävierailijana vuodesta 2020 alkaen. Vuonna 2025 hän aloittaa Vaasan kaupunginorkesterin ylikapellimestarina.
Aiheesta muualla

Anna-Maria Helsingin verkkosivut (englanniksi)
Aleksei Uljukajev

| Aleksei Uljukajev |
| --- | --- |

Venäjän federaation talouskehitysministeri
 2013–2016  
Henkilötiedot
Syntynyt: 23. maaliskuuta 1956 (ikä 68) Moskova, Neuvostoliitto
Tiedot
Tutkinnot:  Moskovan valtionyliopisto
Aleksei Uljukajev (s. 23. maaliskuuta 1956 Moskova, Neuvostoliitto) on venäläinen poliitikko ja talousasiantuntija. Hän oli Venäjän talouskehitysministeri vuoteen 2016.
Uljukajev on toiminut Venäjän johdon neuvonantajana ja avustajana. Hän oli 2000–2010 professorina moskovalaisissa yliopistoissa, ja vuonna 2013 hän työskenteli keskuspankin varajohtajana. Hän on valmistunut Moskovan valtionyliopistosta väitellyt taloustieteen tohtoriksi Ranskassa Pierre Mendès France -yliopistosta.
Uljukajevia vastaan nostettiin marraskuussa 2016 lahjussyyte, hänet pidätettiin ja hänet erotettiin talouskehitysministerin virasta. Julkisuudessa arvioidaan että hän sai syytteen pelotteeksi muille korkeassa asemassa oleville venäläisille. Tapauksen taustalla on öljyalan kauppa. Valtion omistama Rosneft osti valtion ostaman Bašneftin, ja kauppaa sanottiin yksityistämiseksi. Uljukajev vastusta kauppaa aluksi, mutta kääntyi myöhemmin kannattamaan sitä. Tässä yhteydessä Uljukajev olisi saanut huomattavan lahjussumman Rosneftilta. Yritystä vastaan ei ole nostettu syytettä lahjuksen antamisesta. Rosneftin johdossa on Igor Setšin joka on ollut Putinin aikana korkeissa tehtävissä.
Uljukajevin pidätys tapahtui dramaattisesti keskellä yötä, ja hän on vuoden 1991 korkeimmassa asemassa oleva henkilö joka on Venäjällä pidätetty. Kyseessä on myös ensimmäinen kerta, kun venäläinen ministeri pidätetään korruption takia. Kriittisten venäläisten kommentoijien mukaan lahjusten antaminen olisi lavastus.
Alejandro Mayorkas

| Alejandro Mayorkas |
| --- | --- |

Yhdysvaltain kotimaan turvallisuuden ministeri
 2. helmikuuta 2021 –  
Presidentti:  Joe Biden
Edeltäjä:  Kirstjen Nielsen
Henkilötiedot
Syntynyt: 24. marraskuuta 1959 (ikä 64) Havanna, Kuuba
Ammatti:  juristi
Tiedot
Puolue:  demokraatit
Tutkinnot:  Kalifornian yliopisto (Berkeley)
Alejandro Mayorkas (s. 24. marraskuuta 1959 Havanna, Kuuba) on yhdysvaltalainen juristi ja demokraattipuoluetta edustava poliitikko, jonka Joe Biden nimitti Yhdysvaltain kotimaan turvallisuuden ministeriksi virkakautensa alussa 2021.
Mayorkas on työskennellyt kotimaan turvallisuuden ministeriössä jo Barack Obaman presidenttikaudella. Silloin häntä syytettiin varakkaiden ulkomaalaisten sijoittajien suosimisesta työviisumien myöntämisessä, mutta syytteet raukesivat. Hänen alaisensa ovat kertoneet Mayorkasin kuuntelevan alaisiaan laajasti, ei vain lähintä johtoryhmäänsä, ja tapaavan myös niitä ryhmiä kuten maahanmuuttajia, joihin hänen työnsä vaikuttaa. Senaatin kuulemisessa Mayorkas sanoi että Trumpin kaudella tehtyjen virheiden korjaamiseen menee aikaa ja rahaa. Hän lupasi myös keskeyttää rajamuurin rakentamisen. Republikaanien jarrutusyritykset kilpistyivät ja Mayorkasin nimitys vahvistettiin senaatissa 2. helmikuuta 2021. Ministeriö oli ollut tilapäisten virkamiesten johtama siitä asti kun Kirstjen Nielsen jätti virkansa keväällä 2019.
Ennen ministeriövirkaansa Mayorkas johti ministeriön alaista kansalaisuus- ja maahanmuuttovirastoa (United States Citizenship and Immigration Services, USCIS).
Aiheesta muualla

Kuvia tai muita tiedostoja aiheesta Alejandro Mayorkas Wikimedia Commonsissa
Aleksei Tšernyh

Aleksei Sergejevitš Tšernyh (ven. Алексей Сергеевич Черных, 2. lokakuuta 1892 Selenginsk – 5. helmikuuta 1940 Moskova) oli neuvostoliittolainen diplomaatti, joka toimi maansa lähettiläänä Suomessa vuosina 1921–1925.
Aleksei Tšernyh opiskeli Moskovan yliopiston oikeustieteellisessä tiedekunnassa ja liittyi bolševikkipuolueeseen vuonna 1917. Hän työskenteli diplomaattina vuodesta 1918. Tšernyh oli Neuvosto-Venäjän valtuuskunnan sihteeri Tarton rauhanneuvotteluissa vuonna 1920. Hän toimi Neuvostoliiton täysivaltaisena edustajana Suomessa vuosina 1921–1925, Latviassa vuosina 1925–1926 ja väliaikaisena asiainhoitajana Kiinassa vuosina 1926–1927. Myöhemmin Tšernyh työskenteli tilastohallinnossa, Gosplanissa, maatalousakatemiassa ja radiokomiteassa. Hän oli Neuvostoliiton täysivaltainen edustaja Iranissa vuosina 1935–1939.
Tšernyh pidätettiin toukokuussa 1939 ja tuomittiin helmikuussa 1940 kuolemaan syytettynä vakoilusta. Hänet rehabilitoitiin vuonna 1956.
Arokosteikko

Maantielakso Karviassa.
Arokosteikko on osaksi vuotta kausittain kuivuva kosteikko, jossa esiintyy soiden kasvilajistoa, vaikka turvetta ei juurikaan ole.
Osana suoyhdistymiä arokosteikkoja tavataan etenkin Pohjois-Pohjanmaan länsi- ja keskiosissa ja usein hiekkamailla.
Kansanomaisina nimityksinä arokosteikoille ovat saattaneet esiintyä sanat aro tai lakso. Suomen kielen sana aro on ehkä päätynyt tätä kautta 1800-luvulla maantieteelliseen merkitykseensä mannerilmaston kuivana tasankomaana.
Amerikkalaisen jalkapallon maailmanliitto

| Amerikkalaisen jalkapallon maailmanliitto> International Federation of American Football |
| --- | --- |

Laji:  Amerikkalainen jalkapallo
Lisäksi:  Lippupallo
Toimialue:  kansainvälinen
Lyhenne:  IFAF
Perustettu:  1998
Päämaja:  16 Boulevard Saint Germain La Courneuve
Sijainti:   Pariisi, Ranska
Presidentti:  Pierre Trochet
Johtaja:  Andy Fuller
Sihteeri:  Jim Mullin
Jäsenyydet:  ARISF
Aiheesta muualla
Sivusto
Infobox OKVirheellinen NIMI-arvo: 
Amerikkalaisen jalkapallon maailmanliitto (lyh. IFAF, engl. International Federation of American Football) on amerikkalaisen jalkapallon kattojärjestö. Se hallinnoi myös lippupalloa.